text: Efter seks års forhandlinger er Horsens fabrik klar til Kina
  01 maj 2014 kl. 12.57
  Kun tre firmaer i verden er godkendt til at eksportere pølser til Kina. 3-Stjernet i Horsens er den ene.
  Efter seks års hårde forhandlinger med de kinesiske myndigheder er det lykkedes 3-Stjernet i Horsens at blive godkendt til eksport af pølser til Kina.
  Også to Tulip fabrikker har fået tilladelse.
  Aftalen har en værdi af mindst 250 millioner kroner, vurderer fødevareminister Dan Jørgensen i en pressemeddelelse, men Landbrug & Fødevarer vurderer, at beløbet kan blive langt højere.
  Sidste år havde 3-Stjernet i Horsens besøg af en kinesisk delegation, der inspicerede produktionen ? og gav den ok.
  - Vi er virkelig begejstrede for, at denne aftale endelig er faldet på plads. Vi ser meget frem til at udforske det vækstpotentiale, som det uden tvivl bliver at få foden indenfor på et marked som Kina, siger direktør for 3-Stjernet, Anders Laursen.
   
  To tredjedele af alt kød, der spises i Kina, er svinekød. Efterspørgslen vil stige i takt med, at befolkningsantallet i Kina stiger.I 2009 var der ca. 157 mio. mennesker i den kinesiske middelklasse, og i2021 regner man med at der vil være 670 mio.
  
  